भारत के गिरमिटिया मजदूरों की ही एक संतान नॉयपाल कैरेबियन के त्रिनिदाद के चौगुआनास में 1932 में जन्मे थे। जीवन में उन्होंने एक दर्जन से ज्यादा उपन्यास लिखे और उतना ही गैर-कथात्मक लेखन भी किया। उनका गैर-कथात्मक लेखन, खास तौर पर उनके विस्तृत यात्रा वृत्तांत, उनके उपन्यासों की तरह ही आख्यानमूलक होने के कारण उतने ही दिलचस्प और औपन्यासिक अन्तरदृष्टि का परिचय देते है। इसीलिये नायपॉल के यात्रा संस्मरणों को अक्सर उनके उपन्यासों की पीठिका के रूप में लिया जाता है।